
ORDIN nr.........
pentru modificarea şi completarea Procedurii de anulare a obligațiilor de plată accesorii datorate bugetului Autorităţii Naţionale de Reglementare în Domeniul Energiei, aprobată prin Ordinul preşedintelui Autorității Naționale de Reglementare în Domeniul Energiei nr. 228/2020 

În temeiul prevederilor art. (5) alin. (5) din Ordonanța de urgență a Guvernului nr.33/2007 privind organizarea și funcționarea  Autorității Naționale de Reglementare în Domeniul Energiei, aprobată cu modificări și completări prin prin Legea nr.160/2012, cu modificările și completările ulterioare, ale art. XXII alin. (2) din Ordonanţa de urgență a Guvernului nr. 69/2020 pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale, cu modificările și completările ulterioare, 
Având în vedere dispozițiile art. VIII alin. (2) lit. a) și alin. (4), art. IX lit.d ), art. XIII alin. (5) lit.c) și alin. (7) lit. b) și art. XIX din Ordonanţa de urgență a Guvernului nr. 69/2020, cu modificările și completările ulterioare,

Luând în considerare avizul Ministerului Finanțelor Publice comunicat prin adresa nr.........înregistrată la Autoritatea Națională de Reglementare în Domeniul Energiei cu nr. ..........

Președintele Autorității Naționale de Reglementare în Domeniul Energiei emite următorul:

ORDIN

Art.I. –Procedura de anulare a obligațiilor de plată accesorii datorate bugetului Autorităţii Naţionale de Reglementare în Domeniul Energiei, aprobată prin Ordinul preşedintelui Autorității Naționale de Reglementare în Domeniul Energiei nr. 228/2020, publicat în Monitorul Oficialal României, Partea I, nr.1.226 și 1.226 bis din 14 decembrie 2020, se modifică şi se completează după cum urmează:
1. La articolul 2 alineatul (1), litera a) se modifică şi va avea următorul cuprins:
“a) amânarea la plată a obligațiilor de plată accesorii reprezentate de dobânzi, penalități de întârziere sau alte accesorii rămase nestinse la data emiterii „Situației debitelor restante aferente bugetului ANRE”, până la data soluționării cererii de anulare a accesoriilor sau până la data de 31 martie 2021 inclusiv, în cazul nedepunerii acestei cereri, pentru fiecare debitor care notifică ANRE conform art.XIII alin.(1) din ordonanță;”.
2. La articolul 2, după alineatul (2) se introduce un nou alineat, alineatul (3), cu următorul cuprins:
“(3) În sensul prevederilor art. VIII alin. (2) lit. a) din ordonanţă, sunt considerate obligaţii   bugetare principale restante şi obligaţiile bugetare principale datorate de debitorul aflat în insolvenţă pentru care s-a împlinit scadenţa până la data de 31 martie 2020 inclusiv, independent de existenţa unui tabel de creanţe sau a unui program de plată a creanţelor.”
3. La articolul 3 alineatul (8), litera b) se modifică şi va avea următorul cuprins:
“b) nu se efectuează stingerea până la data soluționării cererii de anulare a accesoriilor sau până la data de 31 martie 2021 inclusiv, după caz;”.
4. La articolul 3, alineatul (11) se modifică şi va avea următorul cuprins:
“(11) În situația în care debitorul nu depune cererea de anulare a accesoriilor până la data de 15 decembrie 2020, inclusiv, sau în perioada 1 ianuarie 2021-31 martie 2021, inclusiv, ANRE emite și comunică „Decizia de pierdere a valabilității amânării la plată a obligațiilor de plată accesorii datorate bugetului ANRE”, prevăzută în Anexa nr.7.”
5. La articolul 4, alineatul (1) se modifică şi va avea următorul cuprins:
“(1) Anularea obligațiilor de plată accesorii se solicită de către debitori, inclusiv de către cei care au notificat ANRE conform art.3 alin. (1), în baza unei „Cereri de anulare a obligațiilor de plată accesorii datorate bugetului ANRE, potrivit Ordonanței de urgenţă a Guvernului nr. 69/2020  pentru modificarea şi completarea Legii nr.227/2015 privind Codul fiscal, precum şi pentru instituirea unor măsuri fiscale”, conform modelului prevăzut în Anexa nr. 8, depusă la registratura ANRE sau comunicată prin poștă, cu scrisoare recomandată cu confirmare de primire ori transmisă prin poşta electronică la adresa anre@anre.ro. Cererea poate fi depusă după îndeplinirea condițiilor de acordare a anulării, dar nu mai târziu de 15 decembrie 2020 inclusiv, sau în perioada 1 ianuarie 2021-31 martie 2021, inclusiv.”
6. La articolul 4 alineatul (3), litera c) se modifică şi va avea următorul cuprins:
“c) debitorul depune cererea de anulare a accesoriilor după îndeplinirea în mod corespunzător a condițiilor prevăzute la lit. a) și b), dar nu mai târziu de 15 decembrie 2020 inclusiv, sau în perioada 1 ianuarie 2021-31 martie 2021, inclusiv, sub sancțiunea decăderii.”
7. La articolul 4 alineatul (5), litera b) se modifică şi va avea următorul cuprins:
“b) debitorul depune cererea de anulare a accesoriilor după îndeplinirea în mod corespunzător a condiției prevăzute la lit. a), până la data de 15 decembrie 2020 inclusiv, sau în perioada 1 ianuarie 2021- 31 martie 2021, inclusiv, sub sancțiunea decăderii.”
8. La articolul 6, alineatul (3) se modifică şi va avea următorul cuprins:
“(3) În situaţia în care unui debitor i s-a comunicat o decizie de respingere a cererii de anulare a accesoriilor, iar ulterior îndeplineşte condiţiile prevăzute de ordonanţa, acesta poate depune o nouă cerere de anulare a obligaţiilor de plată accesorii până la data de 31 martie 2021 inclusiv.”
Art.II. – Prezentul ordin se publică în Monitorul Oficial al României, Partea I și intră în vigoare la data publicării.
Președintele Autorității Naționale de Reglementare în Domeniul Energiei

